Hindistonda kuchli yomg‘irlar, 10 dan ortiq kishi halok bo‘ldi

Hindiston janubidagi Chennay shahrida kuchli yomg‘irlar tufayli kamida 12 kishi halok bo‘ldi. Times of India nashrining yozishicha, yomg‘irlar bir haftadan beri kuzatilmoqda.
NDTV telekanalining xabar qilishicha, o‘n mingdan ortiq kishi yomg‘irlardan rasmiylar tomonidan Tamilnad shtatida maxsus tashkil etilgan lagerlarda bekinishga majbur bo‘lishdi.
Bundan tashqari, 31 oktabrdan shtatdagi qator shaharlarda maktablar ham yopildi. Kuchli yog‘ingarchilik Chennaydagi ba'zi ko‘chalar va yo‘llarni suvga to‘ldirgan. Shu tariqa, transport vositalari harakati buzilgan.